קארל אהוס

קארל אוסקר אהוס (בגרמנית: Carl Oscar Ahues;‏ 26 בדצמבר 1883, ברמן - 31 בדצמבר 1968, המבורג) היה שחמטאי גרמני בדרגת אמן בינלאומי. קארל אהוס עבר לברלין בשנת 1907 והצטרף למועדון המקומי. בשנת 1910 ניצח באליפות השחמט של ברלין. במלחמת העולם הראשונה שרת אהוס כחייל, נשבה על ידי צבא רומניה ושהה בשבי עד שנת 1919. בשנת 1920 שיחק בתחרות אמנים בגרמניה וזכה בתואר אמן. בין השנים 1921 ו-1953 השתתף תשע פעמים באליפויות גרמניה, מתוכן זכה אהוס באליפות גרמניה בשנת 1929 שהתקיימה בדויסבורג. בשנת 1930 הגיע למקום השישי בתחרות סן-רמו (ניצח: אלכסנדר אלכין), חלק מקום 4–5 בתחרות סקרבורו באנגליה (ניצח: אדגר קול) וחלק מקום 3–5 בתחרות לוטיש (ניצח: סבלי גריגורייביץ' טרטקובר). בשנת 1931 חלק מקום 2–4 בתחרות ברלין (ניצח: הרמן שטיינר) וחלק מקום 4–6 בתחרות שווינמונדה (ניצחו: יפים בוגוליובוב ולודויג רודל). בשנת 1933 הגיע אהוס למקום העשירי בתחרות באד-פירמונט (ניצח: יפים בוגוליובוב). בשנת 1934 הגיע למקום השלישי בתחרות באד ניידורף (ניצח: גדעון סטולברג). בשנת 1935 הגיע למקום הרביעי בתחרות באד אאכן (אליפות גרמניה השלישית, ניצח: קורט ריכטר), אהוס ניצח בתחרות המבורג וחלק מקום 5–6 בתחרות באד נויהם (ניצח: יפים בוגוליובוב). בשנת 1936 הגיע אהוס למקום השלישי בתחרות באד נויהם, אחרי אלכסנדר אלכין ופאול קרס. בשנת 1939 הגיע למקום הרביעי בתחרות באד הרצבורג (ניצח: אריך אליסקסיס). בשנת 1940 חלק אהוס מקום 6–9 בתחרות באד אוינהאוסן (אליפות גרמניה השביעית, ניצח: גאורג קינינגר), חלק מקום 5–8 בתחרות קרקוב/ורשה (ניצחו: אנטון קוהלר ויפים בוגוליובוב). בשנת 1941 חלק אהוס מקום 9–11 בתחרות טרנטשין טפליץ (ניצח: יאן פולטיס). בשנת 1942 הגיע אהוס למקום העשירי בתחרות מינכן (ניצח: גוסטה דניאלסון) וניצח בתחרות ברלין. בשנת 1944 חלק מקום 2–3 בתחרות לוקסמבורג, אחרי אלזס. לאחר מלחמת העולם השנייה חי אהוס במערב גרמניה. בשנת 1946 ניצח בתחרות באד הרצבורג. בשנת 1947 חלק מקום 2–3 בתחרות שטוטגרט אחרי לודוויג רלסטאב. בשנת 1953 חלק מקום 5–7 באליפות גרמניה שהתקיימה בלייפציג (ניצח: וולפגאנג אונציקר). בשנת 1950 הוענקה לאהוס דרגת אמן בינלאומי על ידי פיד"ה. בגיל 81 ניצח אהוס באליפות המבורג בבליץ ובחודש ספטמבר 1968, שלושה חודשים לפני מותו בגיל 85, ניצח באליפות המועדון. אהוס ייצג את גרמניה ב-2 אולימפיאדות: בשנת 1936, באולימפיאדה השלישית הבלתי רשמית שהתקיימה במינכן, בלוח השני השיג תוצאה של +4 -1 =12 אהוס זכה בשתי מדליות ארד קבוצתיות באולימפיאדה השלישית שהתקיימה בשנת 1930 בהמבורג ובאולימפיאדה הבלתי רשמית שהתקיימה במינכן בשנת 1936. בלבן: אהרון נימצוביץ' בשחור: קארל אהוס כדי לראות את המשחקים, יש לאפשר בדפדפן שלכם ג'אווהסקריפט. [Event "Berlin "] [Site "Berlin"] [Date "1928.??.??"] [Round "?"] [White "Nimzowitsch, Aron"] [Black "Ahues, Karl"] [Result "1-0"] [ECO "A16"] [PlyCount "71"] [EventDate "1928.??.??"] 1. c4 Nf6 2. Nc3 c6 3. e4 d5 4. e5 d4 5. exf6 dxc3 6. bxc3 gxf6 7. Nf3 c5 8. d4 Nc6 9. Be2 f5 10. d5 Na5 11. Ne5 Bd7 12. Bh5 Bg7 13. Nxf7 Qb6 14. Nxh8+ Kf8 15. Nf7 Be8 16. Ng5 Bxc3+ 17. Kf1 Bxa1 18. Ne6+ Kg8 19. Bxe8 Rxe8 20. Qh5 Ra8 21. Qxf5 Qb4 22. g3 Qxc4+ 23. Kg2 Qe2 24. Bd2 Nc4 25. Re1 Qxd2 26. Ng5 Nd6 27. Qxh7+ Kf8 28. Qxe7+ Kg8 29. Qh7+ Kf8 30. Qh6+ Kg8 31. Qg6+ Bg7 32. Qh7+ Kf8 33. Ne6+ Ke8 34. Nxg7+ Kd8 35. Ne6+ Ke8 36. Re5 1-0 השחור נכנע כי הלבן נותן מט בשישה מסעים לכל היותר. קארל אהוס, באתר צ'סגיימס (באנגלית) עשרה מאמרים על אהוס (בגרמנית) Gillam, Anthony J.:Munich 1942, European Chess Championship. The Chess Player, Nottingham. ISBN 1-901034-46-1